Barna rétihéja fészkelés a Velencei-tó Nyugati öblében 2008. 



1. Monitoring helyének maghatározása: 

Velencei-tó nyugati öböl, a Madárrezervátum s a Szúnyog-sziget közötti öböl (Bíbic- 
tó), a Papréti-csapás vonaláig. 

2. Megfigyelési pont 

Bíbic -tó, part menti magasles 



3. Megfigyelt terület nagysága 

A megfigyelési ponttól a Papréti - csapásig kb. 840 méret légvonalban. Az első 
fészekhely kb. 270 méterre, a második fészekhely kb. 500 méterre volt a 
megfigyelési ponttól. (Google Earth alapján) 

4. Monitoring területének leírása 

Kis lápi csatornákkal szabdalt egybefüggő nádas felület, melyet É-Ny irányban 
magas kórós, szikes rétek, zsombékosok, ligetes fasorok öveznek. Jellemző part 
menti növényfajok: ezüstfa, galagonya, nyárfa, kőris, fűz. Dél és kelet felől a tó 
nádfoltokkal tarkított nyíltabb vízterülete határolja. 

A nád magassága még a part mentén is 2m felett van és közvetlenül a nádast magas 
kórós, zsombékos váltja fel, melynek magassága 1 m feletti. 



5. Az élőhely állapota a monitoring időszakban 

A fészkeléshez és a fiókaneveléshez a körülmények zavartalanok voltak, a terület 
állapotában változás nem következett be az adott időszakban. 
A növényzet magassága átlagosan 3 méter, váltakozva több éves avas, illetve a 
télen levágott, és májustól frissen zöldellő náddal. 

A parttól 300 méterig kb. 30-40cm volt a vízszint, majd október elején itt egyáltalán 
nem volt víz. 



6. Monitoring időtartama 

2008. június.06 - 2008.november.23 

A barna rétihéja első példányai március végén érkeznek meg hozzánk. A tavaszi 
vonulás április közepéig is eltarthat, ezért a párok revír foglalásai csak április közepe- 
végére tehetők. 

A barna rétihéjáknál a tojásrakás, kotlás időszaka április második felétől május 
végéig tart, míg a fiókanevelés időszaka május második felétől július első feléig. 
(MME Monitoring Központ 2007. adatai alapján) 

A június első hetében elkezdett monitoring tevékenység tehát a fiókanevelés és a 
kirepülés időszakára esett, ez alapján a megfigyeléssel az adott területen fészkelő 
párok egyedszámát és a reprodukció sikerességét tudjuk meghatározni. Az 
augusztus hónaptól november végéig tartó megfigyelések már azt a célt szolgálták, 
hogy a vonulási adatokhoz tudjunk információval szolgálni: a madarak meddig 
maradnak a fészkelő területük közelében, és mikor indulnak el a délebbi 
tájegységekre. 

7. A megfigyeléssel töltött napok száma 



N = 20, mely a következők szerint alakult havi bontásban: 



Júniusban 7 megfigyelési nap 
Júliusban 4 megfigyelési nap 
Augusztusban 1 megfigyelési nap 
Szeptemberben 3 megfigyelési nap 
Októberben 1 megfigyelési nap 
Novemberben 4 megfigyelési nap 



8. Módszer 



A terület közvetlen szomszédságában lévő magaslesről történt a megfigyelés, kitűnő 
látási viszonyokkal, a megfigyelt terület 200-300 méteres távolságon belül esett, így a 
megfigyelt területen a fajt és azon belül az ivart 100 %-os biztonsággal meg tudtam 
határozni. Az ivar meghatározásánál a nehézséget a fényviszonyok változása 
okozhatja, azonban a madarak állandó mozgásával mindig sikerült olyan szögben 
megfigyelni őket, hogy ez nem okozott gondot. 
6 olyan megfigyelési nap volt, amikor előfordult, hogy nem tudtam ivart 
meghatározni, ez a távolság miatt történt. A belátható terület és a horizont a 
Madárrezervátum D-Ny irányú oldalával megközelítőleg 3-3,5 km távolságra volt a 
megfigyelő ponttól. Ezen a távolságon belül kb. 1 ,5 kilométerre még meg tudtam 
figyelni a madarakat, azonban az ivart nem mindig lehetett meghatározni. 
A megfigyelés 10 X 42 kereső távcsővel történt. Minden egyes észlelést és mozgást 
adatlapon rögzítettem. 

A példányszám becslését az egy adott időpontban egyszerre látott legnagyobb 
példányszám alapján végeztem. 

9. Eredmények 



a., Példányszámok 



Példányszám egy időpontban látott példányok alapján: 

Legtöbb egyszerre látott példány: 2008.1 6.1 5. 1 2 példány 



Példányszám ivarok szerint egy időpontban látott példányok alapján: 

Legnagyobb példányszám ivar szerint egy időpontban látott példányok alapján: 

Hím: 3 példány 
Tojó: 8 példány 
Juv: 4 példány 



b., Fészekadatok 



Az 500 méteren belül eső területen biztosan állíthatóan 2 fészekalj volt, ahol 
folyamatosan etették a hímek a fiókákat. 




2. fészek 

1. fészek ^ 

Politar 47°l2 r 52,fl8~ N 18 "34'D9 .65" E elev IBI m SiíMmln^ ||| ||| 10DK Eya alt km 



© 2009 Cn&s/Spot Imaga 
© 30D8 Telő Alias 



A június eleji megfigyelési napokon még 4 revírt különítettem el, de július végére már 
csak kettőnél tapasztaltam egyértelműen a tojók és a hímek aktivitását, valamint 4 
fiatal példány kirepülését tudtam egyérteműen meghatározni. 



Számos berepülést figyeltem meg zsákmánnyal, azonban rendkívül érdekes, hogy 
konkrét, térképen is egyértelműen berajzolható pontot, ahol a fészek található, nem 
tudtam meghatározni. A zsákmánnyal történő berepülések egy kb. 5 méter sugarú 
körön belül estek, tehát nem konkrétan mindig egy pontban. 
Ez két okból történhetett: 

1 ., a fiókák már annyira megnőttek, hogy elmászkálnak a fészkekből és a fészek 
közelében várják az etetést 

2., a tojó esetleg az ellenség megtévesztése végett nem pontosan a fészekre száll 
be, hanem kicsit mellette és odasétál a zsákmánnyal. 

A két fészekhelynél 3 tojó és 2 hím aktivitása volt megfigyelhető. A 3 tojó feltételezi, 
hogy volt egy 3. fészek is, azonban a harmadik tojónak a viselkedése nem igazolta 
egyértelműen a 3. fészek meglétét. Folyamatosan hordta a hím a zsákmányt neki is, 
azonban a fészekhelyet nem tudtam meghatározni, mert mindig máshova szállt le. 
Az is valószínűsíthető, hogy volt fészek, de sikeres fiókanevelés nem volt. 

10. Reprodukció sikeressége 

4 fiatal madár felnevelését és sikeres kirepülését tapasztaltam az 500 méter átmérőjű 
területen két meghatározott fészekhelyen. 



11. Viselkedés 

A júniusi megfigyelési napokon még tapasztalhattam, hogy a tojók fűszállal, illetve 
valami száraz növénnyel a karmukban vagy a csőrükben szálltak be a nádba. Ez azt 
igazolhatja, hogy a fészket menet közben még javítgatják, komfortját igyekeznek 
megtartani. 

A zsákmányhordást ez alatt az időszak alatt a hímek végezték, tojót zsákmányt hozni 
egyetlen alkalommal láttam. 

A hímek legtöbbször keleti irányból érkeztek a zsákmánnyal. Már jóval azelőtt, hogy 
a nádas fölé értek volna hangjelzésükre a tojók felrepültek. Több zsákmány átdobást 
is sikerült megfigyelni, amikor a levegőben a tojó a hím alá repül és elkapja az 
átdobott zsákmányt. Ez a jelenet soha sem a fészek felett zajlott le, a hím minden 
egyes esetben elcsalta a tojót a fészektől. 

Az angol szakirodalomban olvashatjuk, hogy a rétihéjáknál előfordul poligámia. Erre 
utaló jel ezen a területen is tapasztalható volt a 2008.06.20. napi megfigyelésen. A 
hím érkezésére két tojó szállt fel a nádból, mindkettő a hím felé repült. Mikor a hím 
föléjük érkezett, ledobta a zsákmányt, amit azonban egyik tojónak sem sikerült 
elkapni, így az a földre esett. Mindkét tojó leszállt a nádba a zsákmányhoz, nem 
veszekedtek. 

Kis idő múlva egyik tojó felszállt és berepült a feltételezett fészekhez. 

2008.6.28. napi megfigyelésig volt jellemző, hogy a hím a tojónak hordta a 
zsákmányt. Utána, a 2008. 7.17. napi megfigyeléstől már megjelentek a fiatalok, akik 
vagy a közeli ezüstfán ücsörögve várták az etetést, vagy a fészek közelében a 
nádban tartózkodtak, de a hím ettől a naptól már nekik dobta át a zsákmányt. 

Többször megfigyeltem, hogy a tojók és később a fiatalok is előszeretettel szálltak fel 
a közeli galagonyabokorra vagy a partszéli ezüstfa tetejére. 

Érdekes összehasonlítani ebben az esetben is a fent említett angol szakirodalommal, 
melyben az írják, hogy a barna rétihéják leginkább a földre szállnak le, vagy buckára, 
vagy alacsony oszlopra, maximum néhány méter magasra, ritkán kisméretű fák vagy 
bokrok tetejére. A partszéli ezüstfa kb. 10-12 méter magas, amelynek a legtetején 
is előszeretettel megpihentek. 

12. Összegzés 



A Bíbic-tói öbölben 2008. június 06. naptól 2008. 1 1 .23. napig végzett barna rétihéja 
monitoring tevékenység során megállapítható, hogy a területen sikeres fészkelés 
zajlott. Két fészekaljból 4 fiatal kirepülése biztosan megállapítható. 
Az ezen a területen az adott időpontban tapasztalható legnagyobb barna rétihéja 
példányszám 1 2 példány volt. 

2008. november 23. napon még 1 pld tojó és 1 pld fiatal a területen mozgott és 
vadászott, amely valószínűleg az itt fészkelő és felnevelkedett állományból maradt itt, 
mert ezt a két madarat folyamatosan nyomon lehetett követni. 



13. Információ a vonulási adatokhoz 



2008. 12. 20. napon még 4 példány barna rétihéja mozgását észleltem a területen, 
köztük 2 pld hím és 2 pld tojó vagy fiatal volt, mely utóbbit nem tudtam pontosan 
meghatározni. 



Velence, 2008. december 26. Pallos Zsuzsanna 

